70 Službeni list Europske unije 02/Sv. 2 31981R0042 L 3/14 SLUŽBENI LIST EUROPSKIH ZAJEDNICA 1.1.1981. UREDBA VIJEĆA (EEZ) br. 42/81 od 1. siječnja 1981. kojom se ovlašćuje Helenska Republika da u nomenklaturu Zajedničke carinske tarife uključi nacionalne pododjeljke za određene poljoprivredne proizvode VUEĆE EUROPSKIH ZAJEDNICA, uzimajući u obzir Ugovor o osnivanju Europske ekonomske zajednice, uzimajući u obzir Akt o pristupanju iz 1979., a posebno drugi podstavak njegovog članka 65. stavka 3., uzimajući u obzir prijedlog Komisije, budući da prema prvome podstavku članka 65. stavka 3. Akta o pristupanju Grčka treba primjenjivati nomenklaturu Zajedničke carinske tarife od 1. siječnja 1981., za proizvode iz Priloga II. Ugovoru; budući da se, međutim, prema drugome podstavku članka 65. stavka 3., Grčku može ovlastiti da u nomenklaturu Zajedničke carinske tarife uključi postojeće nacionalne podo- djeljke radi poduzimanja postupnih mjera prema usklađivanju sa Zajedničkom carinskom tarifom ili ukidanja carina u Zajed- nici u toj mjeri u kojoj se pri primjeni pravila Zajednice ne javljaju nikakve teškoće; budući da za proizvode koji podliježu carinama takvo ovlaštenje ne stvara nikakve teškoće te je opravdano ukoliko proizvodi koji potpadaju pod jedan pododjeljak Zajedničke carinske tarife podliježu različitim carinskim stopama; budući da se Grčku treba ovlastiti da uključi nacionalne pododjeljke u nomenklaturu Zajedničke carinske tarife za gore navedene proizvode, DONIJELO JE OVU UREDBU: Članak 1. Za proizvode iz Priloga II. Ugovoru i za koje pravila Zajednice imaju za posljedicu primjenu carina na uvoz iz trećih zemalja, Helenska Republika ovlašćuje se da u nomenklaturu Zajedničke carinske tarife uključi sve nacionalne pododjeljke koji su prijeko potrebni za poduzimanje postupnih mjera prema usklađivanju s Tarifom ili ukidanje carina u Zajednici prema uvjetima propi- sanim u Aktu o pristupanju. Članak 2. Ova Uredba stupa na snagu 1. siječnja 1981. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 1. siječnja 1981. Za Vijeće Predsjednik D. F. VAN DER MEI